Document ID: /roh_data/filtered/fineweb-2-filterrobots_roh.jsonl.gz/36195

Enstagl dals 220’000 visitaders spetgads, ha la festa carmalà mo 150’000 persunas. La raschun saja stada la trid'aura, scriva il president da la citad da Montreux.
Sco meglra musica da brass svizra è vegnida valitada L'Ancienne Cécilia de Chermignon dal chantun Vallais. Il segund plaz va medemamain en il Vallais, a la musica Concordia de Vétroz.
E las meglras notas tar ils orchesters d'instruments a flad ha survegnì l'orchester da Siebnen en il chantun Sviz, avant La Concordia de Fribourg ed il Sinfonisches Blasorchester Berna.
RR novitads 18:00